Microsoft корпорациясы СҚО педагогын Алғыс хатпен марапаттады
DATE: 23:18, 08 Сәуір 2020 | GMT +5
TITLE: Microsoft корпорациясы СҚО педагогын Алғыс хатпен марапаттады
URL: https://kaz.inform.kz/news/microsoft-korporaciyasy-sko-pedagogyn-algys-hatpen-marapattady_a3635594/
META: DATE: 23:18, 08 Сәуір 2020 | GMT +5
TOTAL WORDS: 159
AUTHOR(S):
TEXT: СҚО НЗМ баспасөз қызметінің мәліметінше, дүниежүзіндегі ірі компаниялардың бірі, бағдарламалық қамсыздандыру өндірісінің көшбасшысы мектеп ұстазының жұмысына жоғары бағалады. Данияр Уәлиев 2019-2020 жылғы Microsoft Innovative Educator Expert сертификатының иегері, білікті маман. Ол елдегі жағдайға байланысты оқушылардың қашықтан оқуын ұйымдастыруға көмек көрсетті, білімімен бөлісті. «НЗМ ұжымы оқу орнының директоры Нұрғали Елшібековтың бастамасымен Microsoft өнімдерін екінші жыл қатарынан тиімді қолданып келеді. Microsoft Teams, OneNote, OneDrive және де өзге қосымшаларымен жұмыс ауа райы қолайсыз болғанда оқу процесін сапалы ұйымдастыруға көмектесті. Ал қазіргі пандемия жағдайында Microsoft өнімдері оқушыларға онлайн білімді сапалы беруге септігін тигізіп жатыр», - дейді Данияр Уәлиев. Цифрлық қосымшаларды жетік меңгеріп, оқу процесінде тиімді қолданып жүрген ұстаз өз тәжірибесімен Нұр-Сұлтан, Алматы, Петропавл қалаларының жалпы білім беретін мектептерінің мұғалімдерімен бөлісті. «Данияр қазақстандық білім беру жүйесінің дамуына баға жетпес үлесін қосып келеді. Педагогтардың, оқушылардың заманауи цифрлық құзіретін арттырып, ол өзінің ықылас-ынтасымен «Цифрлы Қазақстан» мемлекеттік бағдарламасының жүзеге асуына көмегін беруде», - деп жазды Miscrosoft Kazakhstan басшысы Тибор Колеяк мектеп директоры Нұрғали Елшібековке жіберген Алғыс хатында
